سوریه تبعه لری اوچون ینگی امید
جمهور رییسی اردوغان کورفز اولکه لری گه قیلگن سفری نینگ اداغیده قطر ده باسیلیب چیقه دیگن العرب روزنامه سی بیلن بیر مصاحبه اویوشتیردی.
اردوغان, ترکیه بیلن قطر آره سیده گی یخشی مناسبت لر نینگ, نه فقط اوشبو ایککی اولکه بلکه, منطقه ده اورین آلگن اولکه لر گه هم مثبت تاثیر قالدیره دیگن لیگی نی بیلدیردی.
کیین چه لیک ایسه, ترکیه جمهور رییسی ترکیه و قطر آراسیده میلای ۲۰۱۴ نچی ییلیده امضا لنگن خوفسیزلیک کیلیشووی نینگ دوام ایتیشی کیره ک ایکن لیگی گه دقت قره تدی.
همده رجب طیب اردوغان غربی اولکه لرنی اوتگن ییلده ترکیه ده قیلینگن ناکام کودتا تشبثی بیلن علاقه لی عکس العمل کورستمه گن لیگی سببلی تنقید قیلدی.
باشقه بیرتاماندن ایسه ترکیه جمهور رییسی ترکیه, سعودی عربستان و قطر نینگ همکارلیگی بیلن سوریه ده قالووچی بیر تینچ لیک نینگ اورنه تیلیشی اوچون سعی و حرکت قیلیتگن لیک لری نی ایسله تیب اوتدی.
اردوغان اوشبو مصاحبه سی نینگ اداغیده, "سوریه مسئله سی نینگ ییچیلیشی بوییچه بیر امید پیدا بولدی. اوشبو امکانیت نی قولدن بیرمسدن, خودی منه شوو وضعیت دن مثبت استفاده قیلیشی میز کیره ک.  اوشبو جهت دن آلیب قره گنده ژنیو مذاکره لری اوزی گه خاص بیر اهمیت گه ایگه.  سوریه مسئله سی نینگ ییچیلیشی بوییچه دونالد ترامپ باشچی لیگی ده گی امریکا قوشمه ایالتلری رهبریتی بیلن بیر قطارده, سعودی عربستان و قطر سنگری اولکه لر نینگ مهم حصه قوشه دیگن لیگی گه ایشانماقده من" دییه قید ایتدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
